SK Úradný vestník Európskej únie C 308/17

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov, nazývané „povolenie Pays de Buch“)

(Text s významom pre EHP)

(2008/C 308/07)

Žiadosťou z 18. februára 2008, opravenou 31. marca 2008, spoločnosť Vermilion REP S.A.S., s adresou BP no 5 route de Pontenx, F-40161 Parentis-en-Born Cedex, požiadala o výlučné povolenie na štvorročné obdobie na vyhľadávanie tekutých alebo plynných uhľovodíkov, nazývané „povolenie Pays de Buch“, na území s rozlohou približne 178 km štvorcových, ktoré sa týka časti departmentov Gironde a Landes.

Obvod tohto povolenia je tvorený oblúkmi poludníkov a rovnobežiek postupne spájajúcich uvedené vrcholy definované geografickými súradnicami v stupňoch, pričom začiatok je Parížsky poludník.

VRCHOL A = priesečník rovnobežky 49,58 stupňa S a atlantického pobrežia

Vrchol Zemepisná dĺžka Zemepisná šírka B 3,90 stupňa Z 49,58 stupňa S C 3,90 stupňa Z 49,57 stupňa S D 3,88 stupňa Z 49,57 stupňa S E 3,88 stupňa Z 49,60 stupňa S F 3,80 stupňa Z 49,60 stupňa S G 3,80 stupňa Z 49,40 stupňa S

VRCHOL H = priesečník rovnobežky 49,40 stupňa S a atlantického pobrežia VRCHOL I = priesečník rovnobežky 49,49 stupňa S a atlantického pobrežia

Vrchol Zemepisná dĺžka Zemepisná šírka J 3,97 stupňa Z 49,49 stupňa S K 3,97 stupňa Z 49,48 stupňa S L 3,94 stupňa Z 49,48 stupňa S M 3,94 stupňa Z 49,47 stupňa S N 3,89 stupňa Z 49,47 stupňa S O 3,89 stupňa Z 49,46 stupňa S P 3,83 stupňa Z 49,46 stupňa S Q 3,83 stupňa Z 49,48 stupňa S R 3,82 stupňa Z 49,48 stupňa S S 3,82 stupňa Z 49,51 stupňa S T 3,90 stupňa Z 49,51 stupňa S U 3,90 stupňa Z 49,52 stupňa S V 3,93 stupňa Z 49,52 stupňa S W 3,93 stupňa Z 49,53 stupňa S

VRCHOL X = priesečník rovnobežky 49,53 stupňa S a atlantického pobrežia VRCHOLY H až I a X až A = atlantické pobrežie

Podávanie žiadostí a kritériá na udelenie oprávnenia

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky potrebné na udelenie oprávnenia, ktoré sa ustanovujú v článkoch 4 a 5 dekrétu č. 2006-648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanovených dekrétom č. 2006-648 o oprávneniach na ťažbu a na podzemné skladovanie. Konkurenčné žiadosti treba poslať na ministerstvo, ktoré spravuje bane, na nižšie uvedenú adresu.

O počiatočnej žiadosti a o konkurenčných žiadostiach sa rozhodne podľa kritérií na udeľovanie oprávnení na ťažbu vymedzených v článku 6 uvedeného dekrétu a rozhodnutia sa uskutočnia najneskôr 29. mája 2010.

Podmienky a požiadavky týkajúce sa výkonu činnosti a jej ukončenia

Žiadatelia sa odkazujú na články 79 a 79.1 ťažobného kódexu a na dekrét č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Doplňujúce informácie sa dajú získať na Ministerstve životného prostredia, energetiky, trvalo udržateľného rozvoja a územného plánovania [Ministère de l'écologie, de l'énergie, du développement durable et de l'aménagement du territoire (direction générale de l'énergie et climat, direction de l'énergie, Sous-direction de la Sécurité d'Approvisionnement et des Nouveaux Produits Energétiques, bureau exploration production des hydrocarbures], 41, boulevard Vincent Auriol, F-75703 Paris Cedex 13 [tel.: (33) 153 94 14 81, fax: (33) 153 94 14 40].

Právne a regulačné ustanovenia uvedené vyššie je možné nájsť na internetovej stránke Légifrance:

http://www.legifrance.gouv.fr

(1) Ú. v. EÚ L 164, 30.6.1994, s. 3.